Kommunevalget 2003 førte til store endringer i sammensetningen av kommunestyret. Arbeiderpartiet (Ap) beholdt oppslutningen, mens Sosialistisk Venstreparti (SV) som ikke stilte liste i 1999 fikk inn tre representanter. Fremskrittspartiet (Frp) doblet oppslutningen, mens alle de borgerlige partiene tapte ett mandat hver; Kristelig Folkeparti (KrF) ble halvert, Senterpartiet (Sp) mistet en av tre velgere og representanter, Venstre (V) forsvant helt ut, mens det tradisjonelt største partiet på Hitra, Høyre (H), måtte se seg forbigått av både Ap og Frp (som fikk 14 flere stemmer enn Ap).